**ZIŅOJUMS PAR 11 TEMATISKO PLĀNOJUMU IZSTRĀDI**

**Rīgas teritorijas plānojums un tematiskie plānojumi**

Pamatojoties uz 03.07.2012. Rīgas domes lēmumu Nr. 4936 “Par Rīgas teritorijas plānojuma izstrādes uzsākšanu” tika uzsākta Rīgas teritorijas plānojuma līdz 2030. gadam (turpmāk – RTP2030) izstrāde. Ar 22.10.2013. Rīgas domes lēmumu Nr.4936 “Par grozījumiem Rīgas domes 03.07.2012. lēmumā Nr.4936 „Par Rīgas teritorijas plānojuma izstrādes uzsākšanu”” tika apstiprināta RTP2030 izstrādes metodika, kas ietver 11 tematisko plānojumu izstrādi.

RTP2030 konceptuālais pamats ir 11 tematiskie plānojumi, kas analizē dažādus pilsētbūvnieciskus jautājumus atbilstoši pilsētas stratēģiskajiem uzstādījumiem teritorijas izmantošanas aspektā, izvirzot uzdevumus un pamatojot RTP2030 risinājumus.

11 tematisko plānojumu izstrāde uzsākta 2013. gadā, saskaņā ar šādiem Rīgas domes lēmumiem:

* “Par Mājokļu attīstības tematiskā plānojuma izstrādes uzsākšanu” (22.10.2013. lēmums Nr.306);
* “Par Transporta attīstības tematiskā plānojuma izstrādes uzsākšanu” (22.10.2013. lēmums Nr.312);
* “Par Uzņēmējdarbības funkciju nodrošināšanai nepieciešamo teritoriju tematiskā plānojuma izstrādes uzsākšanu” (22.10.2013. lēmums Nr.307);
* “Par Ūdens teritoriju un krastmalu tematiskā plānojuma izstrādes uzsākšanu” (22.10.2013. lēmums Nr.309);
* “Par Rīgas kultūrvēsturisko teritoriju tematiskā plānojuma izstrādes uzsākšanu” (22.10.2013. lēmums Nr.305);
* “Par Apstādījumu struktūras un publisko ārtelpu tematiskā plānojuma izstrādes uzsākšanu” (22.10.2013. lēmums Nr.310);
* “Par Ainavu tematiskā plānojuma izstrādes uzsākšanu” (22.10.2013. lēmums Nr.213);
* “Par Meliorācijas attīstības tematiskā plānojuma izstrādes uzsākšanu” (22.10.2013. lēmums Nr.308);
* “Par Aizsargjoslu un aprobežojumu tematiskā plānojuma izstrādes uzsākšanu” (22.10.2013. lēmums Nr.311);
* “Par valsts un pašvaldības funkciju nodrošināšanai nepieciešamo teritoriju tematiskā plānojuma izstrādes uzsākšanu” (12.11.2013. lēmums Nr. 12.11.2013.);
* “Par Rīgas brīvostas tematiskā plānojuma izstrādes uzsākšanu” (31.12.2013. lēmums Nr.493).

**Darba grupas**

Uzsākot 11 tematisko plānojumu izstrādi, 2014. gadā tika sagatavoti Rīgas domes Pilsētas attīstības departamenta (Departaments) direktora rīkojumi par tematisko plānojumu darba grupu izveidi. Katra tematiskā plānojuma izstrādei tika izveidota darba grupa, kuras sastāvā ietilpa Departamenta, Rīgas domes struktūrvienību, Rīgas pašvaldības uzņēmumu un kapitālsabiedrību, kā arī valsts institūciju pārstāvji.

**Tematisko plānojumu izstrāde**

Tematiskie plānojumi izstrādāti, ņemot vērā veiktās izpētes, vietējo un starptautisko ekspertu konsultācijas, darba grupu, kaimiņu pašvaldību, valsts un pašvaldību institūciju un sabiedrības līdzdalības pasākumos izteiktos priekšlikumus un viedokļus.

**Izpētes**

RTP2030 izstrādes procesā ir veikti pētījumi, kas aptver visus tematiskos plānojumus un izmantoti to sagatavošanā. Pētījumi veikti kā ārpakalpojumi:

1. Esošās situācijas izpēte jauktas apbūves, ražošanas un centra apbūves teritorijās un neapbūvēto zemesgabalu identificēšana Rīgas pilsētā, izņemot Rīgas brīvostas teritoriju un Rīgas vēsturiskā centra un tā aizsardzības zonas teritoriju (SIA “Grupa 93”, 2012);
2. Pētniecības darbu analīze Rīgas teritorijas plānojuma izstrādes vajadzībām (Rīgas Tehniskā universitāte, 2012);
3. Iedzīvotāju aptauja, lai noskaidrotu viedokli par publiskās infrastruktūras pieejamību Imantas un Zolitūdes apkaimēs (SIA “SKDS”, 2012);
4. Iedzīvotāju aptauja par publiskās infrastruktūras pieejamību apkaimju griezumā (SIA “Aptauju centrs” un SIA „Projektu un kvalitātes vadība”, 2013);
5. Rīgas teritorijas plānojuma 2006. – 2018. gadam realizācijas izvērtējums (SIA “Grupa 93”, 2013);
6. Rīgas ainavu kvalitātes mērķu noteikšana (Nodibinājums „Vides risinājumu institūts”, 2013);
7. Ūdensobjektu un krastmalu ārpus Rīgas vēsturiskā centra un tā aizsardzības zonas izpēte (SIA “Metrum”, 2013);
8. Rīgas kultūrvēsturisko teritoriju ārpus Rīgas vēsturiskā centra un tā aizsardzības zonas izpēte (SIA „Arhitektoniskās izpētes grupa”, 2013);
9. Ekspertu konsultācijas teritorijas attīstības plānošanas dokumentu ekonomiskās atdeves vērtējuma metodoloģijas izstrādes uzsākšanai (SIA “BIZPRO”, 2013);
10. Ekspertu konsultācijas tematiskā plānojuma “Teritorijas uzņēmējdarbības funkciju nodrošināšanai” izstrādes uzsākšanai stratēģiskos jautājumos (SIA “NK Konsultāciju birojs 2013);
11. Rīgas brīvostai adaptētu priekšlikumu izstrāde par ostas teritorijas plānošanas risinājumiem, kas īstenojami ar teritorijas plānošanas instrumentiem (SIA „Exportea-Baltic”, 2013);
12. Rīcības plāna izstrāde Rīgas prioritāro ekonomikas nozaru konkurētspējas paaugstināšanai un Rīgas darba tirgus analīze ( SIA “NK Konsultāciju birojs”, 2014);
13. Rīgas domes autonovietņu politikas un attīstības koncepcijas izstrāde Stāvparku sistēmas attīstības plāns (SIA „E. Daniševska birojs”, 2014);
14. Gruntsūdeņu līmeņu kartēšana Rīgas pilsētas robežās (SIA „KRIPTO”, 2014);
15. Juridiskais pētījums par pašvaldības un privātā sektora sadarbības formām teritorijas plānošanas procesu ietvaros (Zvērinātu advokātu birojs „Dzanuškāns un partneri”, 2014);
16. Ainavu plāna izstrāde (SIA „Metrum”, 2014);
17. Pierīgas iedzīvotāju dzīves izvēles kritēriji (Latvijas Universitātes Sociālo zinātņu fakultātes Socioloģijas nodaļa, 2014);
18. Apbūves un vides veidošanas vadlīniju izstrāde Rīgas apdzīvojuma telpiskās struktūras stiprināšanai (SIA „Grupa 93”, 2014);
19. Uzņēmējdarbības funkciju nodrošināšanai nepieciešamo teritoriju telpiskās struktūras izstrāde (SIA „Grupa 93”, 2015);
20. Vadlīniju izstrāde apstādījumu struktūras un publisko ārtelpu tīklojuma nodrošināšanai Rīgā ( SIA “Ainavu projektēšanas darbnīca ALPS”, 2015);
21. Rīgas domes autonovietņu politikas un attīstības koncepcijas izstrāde. Stāvvietu infrastruktūras attīstības plāns (SIA „E. Daniševska birojs”, 2015);
22. Pilsētvides plānošanas un transporta eksperta konsultācijas (SIA “Imink”, 2015);
23. Meliorācijas un ar to saistītās lietusūdens kanalizācijas attīstības plānošanas eksperta pakalpojumi Meliorācijas attīstības tematiskā plānojuma izstrādes ietvaros (SIA “Aqua-Brambis”, 2015);
24. Apstādījumu struktūras un publisko ārtelpu tematiskā plānojuma izstrāde (SIA “Grupa 93”, 2016);
25. Integrētās ūdens novadīšanas sistēmas plānošanas risinājumu izstrāde Rīgas teritorijas plānojuma vajadzībām (SIA “Aqua-Brambis”, 2016);
26. Pētījums par transporta plūsmu analīzes metodoloģiju (Latvijas Transporta attīstības un izglītības asociācija, 2016);
27. Transporta attīstības tematiskā plānojuma izstrāde (SIA “VIA Design Group”, 2017).

Pētījumi publicēti [www.sus.lv](http://www.sus.lv)

**Sabiedrības līdzdalības pasākumi**

RTP2030 izstrādes ietvaros tika sagatavota plaša un daudzpusīga sabiedrības līdzdalības programma, kas balstīta galvenokārt uz pašvaldības iniciētiem pasākumiem, kā arī pašvaldības struktūrvienību sadarbību. Tematisko plānojumu izstrādē ņemti vērā sabiedrības līdzdalības pasākumos saņemtie priekšlikumi un viedokļi.

1. **Konsultācijas.** Uzsākot RTP2030 izstrādi, tika sagatavota teritorijas plānojuma (t. sk. tematisko plānojumu) izstrādes koncepcija un tās ietvaros sabiedrības līdzdalības programma. 2013. gadā no marta līdz jūnijam Departaments aicināja uz sarunu Rīgas domes struktūrvienību, kaimiņu pašvaldību, profesionālo organizāciju, Rīgas apkaimju un vides nevalstisko organizāciju pārstāvjus, lai konsultētos par RTP2030 izstrādes metodiku, sabiedrības līdzdalības programmu un tematisko plānojumu darba uzdevumu projektiem, kā arī, lai aicinātu uz sadarbību RTP2030 izstrādes procesā. Kopumā notika 22 tikšanās. Saņemtie priekšlikumi pēc iespējas tika ņemti vērā. Kā būtiskākais no tiem jāmin, Rīgas brīvostas tematiskā plānojuma izstrāde, kas balstīta uz sabiedrības pārstāvju priekšlikumu.
2. **Informatīvā platforma.** 2013. gadā Departamenta mājas lapā [www.rdpad.lv](http://www.rdpad.lv) tika izveidota informatīvā platforma, kur var sekot līdzi aktuālajai informācijai par RTP2030 un tematisko plānojumu izstrādes procesu un aktualitātēm, pieņemtajiem lēmumiem, sabiedrības līdzdalības pasākumiem, iepazīties ar sanāksmju protokoliem un ierakstiem, prezentācijām, izsludinātajiem iepirkumiem, noslēgtajiem līgumiem, pētījumu rezultātiem, fotogalerijām.
3. **Apkaimju aptauja**. 2012. un 2013. gadā tika veikta “Apkaimju aptauja” par Rīgas 58 apkaimēm. Aptaujas mērķis - noskaidrot Rīgas iedzīvotāju viedokli par transportu, vietējiem centriem, publisko infrastruktūru, vidi, u.c. konkrētās apkaimes aktuālajiem jautājumiem. Aptaujas rezultāts ir apkopots iedzīvotāju viedoklis par katru apkaimi, identificējot konkrētās apkaimes attīstības problēmas un sniedzot savu redzējumu par tās attīstības iespējām. Apkaimju aptaujas ietvaros respondenti tika lūgti atstāt savu kontaktinformāciju, ja vēlas saņemt informāciju par teritorijas plānošanu Rīgas pilsētā. Respondentu skaits ~ 8000.
4. **Apkaimju sanāksmes**. 2013. gadā no septembra līdz decembrim norisinājās “Apkaimju sanāksmes”, kuru mērķis bija informēt sabiedrību par teritorijas plānojumu un sabiedrības lomu tā izstrādē, iepazīstināt rīdziniekus ar apkaimju aptaujas rezultātiem, stāstīt par pilsētas stratēģiskajiem mērķiem, kā arī uzklausīt iedzīvotāju viedokli un vēlmes attiecībā uz savas apkaimes turpmāko attīstību. Kopumā notika 18 sanāksmes, kas norisināsies Rīgas izglītības iestādēs, dalībnieku skaits ~1000.
5. **Starptautisks pilsētplānotāju seminārs**. 2014. gada septembrī Rīgā norisinājās starptautisks seminārs pilsētplānošanas profesionāļiem, kas tiks veltīts tēmai “URBAN STREAMS” jeb ūdensobjekti kā nozīmīgs resurss pilsētvidē, apskatot to rekreācijas, estētisko un ekoloģisko potenciālu pilsētā. Semināru organizēja Departaments sadarbībā ar UBC (Union of the Baltic Cities) Pilsētplānošanas un Vides komisijām. Semināra dalībnieki no 10 Baltijas jūras reģiona valstu 28 pilsētām izstrādāja risinājumus trim projekta teritorijām – Kīleveina grāvim, Zunda kanālam un Rīgas salām – Lucavsalai un Zaķusalai, iepazīstoties ar Rīgas pieredzi un piedāvājot idejas RTP2030 risinājumiem ūdensmalu teritorijām.
6. **Tematiskie semināri.** 2014. gada oktobrī un novembrī tika rīkoti vienas dienas “Tematiskie semināri” par tēmām: Mājoklis, Vide, Transports, Darbs. Tematisko semināru mērķis - dažādu scenāriju modelēšana un labākā risinājuma atrašana konkrētām problēmtēmām, kas izriet no sabiedrības pārstāvju iepriekš paustajiem viedokļiem. Dalībnieku skaits – 194.
7. **Apkaimju gids.** 2015. gadā no maija līdz jūnijam dažādu Rīgas domes struktūrvienību speciālisti kopā ar apkaimju aktīvajiem iedzīvotājiem un vides nevalstisko organizāciju pārstāvjiem apsekoja teritorijas dažādās apkaimēs, lai pārrunātu iespējamos teritoriju attīstības scenārijus. „Apkaimju gids” mērķis - sniegt iespēju rīdziniekiem līdzdarboties RTP2030 izstrādes procesā, pašvaldībai un iedzīvotājiem veicot kopīgu teritoriju apsekošanu. Uz vietas iepazīstot teritoriju specifiku, uzklausot dažādu sabiedrības grupu intereses par to turpmāko attīstību un respektējot esošās vērtības, rast sabalansētu risinājumu par potenciālu teritoriju attīstību. Kopumā notika 7 braucieni, apsekotas 19 apkaimes. Dalībnieku skaits ~ 450.
8. **Bērnu zīmējumu un eseju konkurss “Mana apkaime. Manas apkaimes stāsts”**. 2015. gada septembrī - oktobrī Departaments organizēja konkursu, aicinot Rīgas 5.-9. klašu skolēnus zīmēt vai esejas veidā pastāstīt par savu apkaimi – kādu viņi to redz šodien vai arī, kādu to vēlētos redzēt nākotnē. Konkursa mērķis – veicināt bērnos radošo pašizpausmi un prasmi darbos atklāt savas sajūtas pret apkārtējo dzīves telpu, radot interesi par Rīgas plānošanas procesiem un bērnu piederību savai apkaimei, kā arī iesaistīt pilsētas plānošanas procesos, sniegt informāciju par RTP2030 bērnu un viņu vecāku vidū. Tika iesniegti 286 darbi (205 zīmējumi un 81 eseja).
9. **Paplašinātās darba grupas par tematisko plānojumu risinājumiem.** 2016. gada maijā, jūnijā un septembrī, oktobrī Departaments organizēja 10 paplašinātās darba grupas par 10 no 11 tematisko plānojumu risinājumiem. Paplašinātās darba grupas tika organizētas ar mērķi diskutēt par būtiskiem problēmjautājumiem, kas skar sabiedrības intereses un risināmi tematiskajos plānojumos. Darba grupās piedalījās tematisko plānojumu darba grupu, profesionālo organizāciju, apkaimju un vides nevalstisko organizāciju pārstāvji (NVO), atsevišķi apkaimju iedzīvotāji.
10. **Iepazīstināšana ar tematisko plānojumu projektiem.** 2016. gadā no 3. novembra līdz 1. decembrim norisinājās sabiedrības iepazīstināšanas ar 11 tematisko plānojumu projektiem.

**Materiāli**. Balstoties uz līdzšinējo pieredzi komunikācijā ar sabiedrību, secināts, ka teritorijas plānošanas dokumenti bez paskaidrojuma ir pārāk sarežģīti, lai iedzīvotāji izprastu to būtību un ietekmi uz cilvēku dzīves kvalitāti. Sabiedrības iepazīstināšanā ar tematisko plānojumu projektiem tika izmantota jauna pieeja informatīvo materiālu pasniegšanas veidam – papildus sagatavotajiem sējumiem, kas ietver gan tekstuālo, gan grafisko informāciju, par katru no tematiskajiem plānojumiem, tika sagatavots informatīvs kopsavilkums (infografika), nodrošinot iespēju ikvienam iedzīvotājam iepazīties ar tam būtisku informāciju par tematiskajos plānojumos atainoto esošo situāciju un plānotajiem risinājumiem saprotamā, viegli uztveramā veidā.

Izstādes laikā varēja iepazīties ar iedzīvotāju priekšlikumu apkopojumu, kas saņemts RTP2030 izstrādei un RTP2030 grafiskās daļas darba varianta karti ar attēlotiem attīstības priekšlikumiem, kas ietver funkcionālo zonējumu, pieļaujamu apbūves augstumu, aizsargjoslas u.c., kā arī lielformāta vizuāli informatīvs materiāls, kas atspoguļo informāciju par teritorijas plānojuma izstrādes gaitu un detalizētu informāciju par sabiedrības līdzdalības pasākumiem.

**Izstāde**. Sabiedrības iepazīstināšana ar tematisko plānojumu projektiem tika organizēta izstādes veidā Rīgas domē, Rātslaukumā 1 (Rātsnamā) 1. stāva vestibilā, nodrošinot lielformāta materiālu izvietošanu, visi materiāli elektroniski bija pieejami arī Departamenta mājas lapā <http://www.rdpad.lv/rtp/izstrades-stadija/tematiskie-planojumi/>.

Atsaucoties uz mācībspēku aicinājumu, 11 tematisko plānojumu projektu materiāli pēc sabiedrības iepazīstināšanas pasākuma uz laiku tika izvietoti Rīgas Tehniskās universitātes Arhitektūras fakultātes un Latvijas Universitātes Ģeogrāfijas un zemes zinātņu fakultātes telpās, ar mērķi - topošos arhitektūras un pilsētplānošanas studentus padziļināti iepazīstināt ar sagatavotajiem plānošanas dokumentiem.

**Sabiedrības informēšana**. Informācija par sabiedrības iepazīstināšanu ar 11 tematisko plānojumu projektiem tika publicēta [www.rdpad.lv](http://www.rdpad.lv), facebook.com, twitter, kā arī laikrakstos “Diena” un “Vesti Segodna”.

Informatīvs plakāts tika izvietots: Rīgas pilsētas būvvaldes Klientu apkalpošanas centrā, visos Rīgas domes Apmeklētāju pieņemšanas centros; visās Rīgas Centrālās bibliotēkas filiālbibliotēkās.

Elektroniski informācija nosūtīta: apkaimju un vides NVO; Departamenta datu bāzē uzkrātajiem rīdziniekiem uz e-pastu; profesionālajām organizācijām; visiem pētījumu autoriem; preses relīzes masu medijiem.

**Konsultācijas**. Interesenti īpaši tika aicināti izmantot iespēju un klātienē tikties ar Departamenta speciālistiem (t.sk. tematisko plānojumu vadītājiem), kas konsultēja par tematisko plānojumu risinājumiem un jaunā Rīgas teritorijas plānojuma līdz 2030. gadam izstrādi. Konsultācijas visas iepazīstināšanas laikā Rātsnamā bija pieejamas četras reizes nedēļā (pirmdien, otrdien, trešdien, ceturtdien) vienu stundu (no plkst.16.00 līdz plkst.17.00), kur izvietoti informatīvie materiāli, kā arī Departamentā apmeklētāju pieņemšanas laikā –pirmdienās un ceturtdienās no plkst.14.00 līdz plkst.18.00.

**Saņemtie priekšlikumi**. Ikviens tika aicināts sniegt viedokli gan par tematiskajiem plānojumiem, gan priekšlikumus RTP2030 izstrādei. Rakstiski tika saņemti ~350 priekšlikumi un viedokļi, kas attiecas tematiskajiem plānojumiem, no septiņām Rīgas apkaimju biedrībām, piecām profesionālajām organizācijām un ~110 privātpersonām uz uzņēmumiem. Atsevišķi priekšlikumi iesniegti kolektīvi ar vairākiem parakstiem. Viedokli sniedza 35 institūcijas: Rīgas pašvaldības struktūrvienības un uzņēmumi, valsts institūcijas, kaimiņu pašvaldības.

* Apkaimju biedrības**:** Mežaparka attīstības biedrība, Sarkandaugavas attīstības biedrība, biedrība “Kundziņsala”, Mangaļsalas iedzīvotāju biedrība, Bolderājas grupa, Vecmīlgrāvja attīstības biedrība, Čiekurkalna attīstības biedrība.
* Profesionālās organizācijas**:** Latvijas Dabas fonds, Aleju aizsardzības biedrība,Latvijas Universitāte,Nacionālā nekustamo īpašumu attīstītāju alianse**,** Latvijas sašķidrinātās naftas gāzes asociācija.
* Rīgas domes struktūrvienības**:** Rīgas Austrumu izpilddirekcija,Rīgas Ziemeļu izpilddirekcija**,** Rīgas pašvaldības policija**,** Rīgas pilsētas būvvalde**,** Rīgas domes Labklājības departaments, Rīgas domes Mājokļu un vides departaments, Rīgas domes Īpašuma departaments Nekustamā īpašuma pārvalde, Rīgas domes Satiksmes departaments.
* Rīgas pašvaldības uzņēmumi: SIA "Rīgas gaisma", SIA "Rīgas ūdens", SIA "Rīgas namu pārvaldnieks".
* Rīgas brīvostas pārvalde.
* Kaimiņu pašvaldības:Mārupes novada dome, Jūrmalas pilsētas dome, Carnikavas novada pašvaldības Centrālā administrācija Būvvalde.
* Valsts institūcijas un kapitālsabiedrības:VAS "Latvijas Valsts radio un televīzijas centrs", A/S "Sadales tīkls", A/S "Augstsprieguma tīkls", A/S "Latvenergo", Dabas aizsardzības pārvalde Pierīgas reģionālā administrācija, Valsts meža dienests Rīgas reģionālā virsmežniecība, Valsts ugunsdzēsības un glābšanas dienests Rīgas reģiona pārvalde, A/S "Latvijas Gāze", Veselības inspekcija, Latvijas Vides, ģeoloģijas un meteoroloģijas centrs, VAS "Latvijas Valsts ceļi", VAS "Latvijas Dzelzceļš", Valsts kultūras pieminekļu aizsardzības inspekcija, Rīgas plānošanas reģions, VAS "Valsts nekustamie īpašumi", LR Ekonomikas ministrija, LR Aizsardzības ministrija, LR Satiksmes ministrija, LR Satiksmes ministrija, atsaucoties uz VAS" Starptautiskā lidosta Rīga” un Rīgas brīvostas pārvaldes priekšlikumiem, LR Vides aizsardzības un reģionālās attīstības ministrija.

**Sabiedrības iepazīstināšana ar tematisko plānojumu gala redakcijām.** RTP2030 izstrādes ietvaros ir sagatavoti 11 tematiskie plānojumi:

1. Mājokļu attīstības tematiskais plānojums;
2. Transporta attīstības tematiskais plānojums;
3. Valsts un pašvaldību funkciju nodrošināšanai nepieciešamo teritoriju tematiskais plānojums;
4. Uzņēmējdarbības funkciju nodrošināšanai nepieciešamo teritoriju tematiskais plānojums;
5. Ūdens teritoriju un krastmalu tematiskais plānojums;
6. Kultūrvēsturisko teritoriju tematiskais plānojums;
7. Rīgas brīvostas tematiskais plānojums,
8. Apstādījumu struktūras un publisko ārtelpu tematiskais plānojums, Rīgas kultūrvēsturisko teritoriju tematiskais plānojums;
9. Ainavu tematiskais plānojums;
10. Meliorācijas attīstības tematiskais plānojums;
11. Aizsargjoslu un aprobežojumu tematiskais plānojums.

Saskaņā ar MK 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem”, 120. punktu, 11 tematisko plānojumu gala redakcijas sabiedrības iepazīstināšanai tiek nodotas no 24.10.2017. līdz 14.11.2017. Tematisko plānojumu gala redakcijas pilnveidotas, izvērtējot saņemtos Rīgas apkaimju biedrību, profesionālo organizāciju, privātpersonu un uzņēmumu, Rīgas pašvaldības struktūrvienību un uzņēmumu, valsts institūciju un kaimiņu pašvaldību viedokļus un priekšlikumus, kas tika saņemti par tematisko plānojumu projektiem (iepazīstināšana notika no 03.11.2016. līdz 01.12.2016.).

Ar tematisko plānojumu gala redakcijām, saņemtajiem priekšlikumiem un to izvērtējumu var iepazīties [www.rdpad.lv](http://www.rdpad.lv), izdrukas veidā - Departamenta Pilsētvides attīstības pārvaldē Amatu ielā 4, 5. stāvā apmeklētāju pieņemšanas laikā – pirmdienās un ceturtdienās no plkst.14.00 līdz 18.00.

**Pielikumā:**

1. Saņemtie priekšlikumi par tematisko plānojumu projektiem un to izvērtējums.